Уэрэд жыIэным къыхуигъэщIа
Мы тхыгъэр зытеухуа ТIэхьир Заремэ уэрэд жыIэным зэфIэкI инхэр щиIэщ икIи абы къызэрыхуигъэщIам шэч хэлъкъым. Ар ди республикэми Урысейми къыщацIыхуащ. Макъамэм дихьэххэр абы и макъ дахэм зыIэпешэ.
Ислъэмей къуажэм дэт курыт еджапIэ №1-р ехъулIэныгъэкIэ къиуха нэужь, макъамэмрэ уэрэд жыIэнымрэ пасэу дахьэха хъыджэбз тхьэIухудыр КъБКъУ-м и филологие факультетымрэ Кавказ Ищхъэрэм ГъуазджэхэмкIэ и къэрал институтым уэрэд жыIэнымкIэ и факультетымрэ щIэтIысхьащ. Ар макъамэм хуезыгъаджэ Къетыкъуэ Iэминат сыт щыгъуи и фIэщ хъурт и гъэсэн пщащэм зэгуэр и зэфIэкIыр къызэрынэхуэнур.
ЖиIэ къудей мыхъуу, Заремэ уэрэд зыбжанэм я псалъэхэр итхащ. Бахъсэн районым, республикэм щекIуэкI зэпеуэхэм пашэ зэрыщыхъуар, къызэрыщыхэжаныкIар, щэнхабзэ, гъуазджэ зэхыхьэхэр, концертхэр игъэдахэу зэрыхэтар къалъытэри, щIыхь, фIыщIэ тхылъхэр къыхуагъэфэщащ.
ЗэрыцIыкIурэ дэзыхьэх IэщIагъэр Заремэ зэрызригъэгъуэтамкIэ фIыщIэ зыбгъэдэлъыр и адэ Русланрэ и анэ Светланэрэщ. Адэм сыт щыгъуи и хъуэпсапIэт ипхъу гъэфIэныр уэрэджыIакIуэ цIэрыIуэ хъуауэ илъагъуныр. Заремэ зэпымыууэ тетщ сыт- кIи щапхъэу иIа и адэм кърита чэнджэщ пэж- хэм. Абы и фIэщ мэхъу, ухущIэкъумэ, сыт хуэдэ Iуэхуми ехъулIэныгъэ зэрыщызыIэрыбгъэхьэфынур.
Си щхьэкIэ ТIэхьир Заремэ седэIуэну сфIэфI дыдэщ. Гум дыхьэ абы и уэрэдхэм уи гукъыдэжым хагъахъуэ, дэрэжэгъуэ ин къуат.
Щэрдан Хьэсэнбий.
